

Междинен доклад за дейността на Българска фондова борса – София АД   
през първото шестмесечие на 2018 г.

|  |  |  |
| --- | --- | --- |
| **БЪЛГАРСКА ФОНДОВА БОРСА - СОФИЯ АД** |  |  |
| **ИНДИВИДУАЛЕН ОТЧЕТ ЗА ФИНАНСОВОТО СЪСТОЯНИЕ** |  |  |
| **към 30 юни 2018 година** |  |  |
|  | **31 декември 2017 г.** | **30 юни 2018 г.** |
|  | **BGN'000** | **BGN'000** |
| **АКТИВ** |  |  |
|  |  |  |
| **Нетекущи активи** |  |  |
| Имоти, машини и оборудване | 1 300 | 1 291 |
| Нематериални активи | 19 | 9 |
| Инвестиции в дъщерни дружества | 101 | 5 284 |
| Инвестиции в съвместни дружества | 53 | 53 |
| Финансови активи, държани до падеж | 4 018 | - |
| Финансови активи на разположение за продажба | 2 363 | 2 315 |
| Активи по отсрочени данъци | - | 2 |
|  | **7 854** | **8 954** |
|  |  |  |
| **Текущи активи** |  |  |
| Търговски вземания | 121 | 98 |
| Други вземания и предплатени разходи | 1 260 | 1 312 |
| Парични средства и парични еквиваленти | 1 511 | 2 149 |
|  | **2 892** | **3 559** |
|  |  |  |
| **ОБЩО АКТИВИ** | **10 746** | **12 513** |
|  |  |  |
| **СОБСТВЕН КАПИТАЛ И ПАСИВИ** |  |  |
|  |  |  |
| **СОБСТВЕН КАПИТАЛ** |  |  |
| Основен акционерен капитал | 6 583 | 6 583 |
| Резерви | 3 505 | 3 575 |
| Натрупани печалби/(загуби) | 169 | 393 |
|  | **10 257** | **10 551** |
| **ПАСИВИ** |  |  |
| **Нетекущи задължения** |  |  |
| Задължения към доставчици и други кредитори | - | 408 |
| Дългосрочни задължения към персонала при пенсиониране | 98 | 85 |
| Пасиви по отсрочени данъци | 2 | - |
|  | **100** | **493** |
|  |  |  |
| **Текущи задължения** |  |  |
| Задължения към доставчици и други кредитори | 245 | 1 351 |
| Задължения за данъци | 46 | 36 |
| Задължения към персонала и социалното осигуряване | 98 | 82 |
|  | **389** | **1 469** |
|  |  |  |
| **ОБЩО СОБСТВЕН КАПИТАЛ И ПАСИВИ** | **10 746** | **12 513** |

|  |  |  |
| --- | --- | --- |
| **БЪЛГАРСКА ФОНДОВА БОРСА - СОФИЯ АД** |  |  |
| **ИНДИВИДУАЛЕН ОТЧЕТ ЗА ВСЕОБХВАТНИЯ ДОХОД** |  |  |
| **за годината, завършваща на 30 юни 2018 година** |  |  |
|  |  |  |
|  | **30.06.2017 г.** | **30.06.2018 г.** |
|  | **BGN'000** | **BGN'000** |
| Приходи | 860 | 925 |
| Други доходи от дейността | 36 | 40 |
| Разходи за материали и консумативи | (8) | (14) |
| Разходи за външни услуги | (384) | (427) |
| Разходи за амортизации | (55) | (42) |
| Разходи за персонала | (522) | (614) |
| Други разходи за дейността | (50) | (60) |
| **Печалба/(Загуба) от оперативна дейност** | **(123)** | **(192)** |
|  |  |  |
| Финансови приходи | 101 | 622 |
| Финансови разходи | - | - |
| **Финансови приходи/(разходи), нетно** | **101** | **622** |
|  |  |  |
| **Печалба преди данък върху печалбата** | **(22)** | **430** |
|  |  |  |
| Разход за/икономия от данък върху печалбата | - | - |
|  |  |  |
| **НЕТНА ПЕЧАЛБА ЗА ГОДИНАТА** | **(22)** | **430** |
|  |  |  |
| **Други компоненти на всеобхватния доход:** |  |  |
| ***Компоненти, които няма да бъдат рекласифицирани в печалбата или загубата:*** |  |  |
| Последващи оценки на пенсионни планове с дефинирани доходи | - | - |
|  | **-** | **-** |
| ***Компоненти, които могат да бъдат рекласифицирани в печалбата или загубата:*** |  |  |
| Нетна промяна в справедливата стойност на финансови активи на разположение за продажба | 26 | (37) |
| Данък върху доходите, свързан с компонентите на другия всеобхватен доход, които могат да бъдат рекласифицирани | (3) | 4 |
|  | **23** | **(33)** |
|  |  |  |
| **Друг всеобхватен доход за годината, нетно от данъци** | **23** | **(33)** |
|  |  |  |
| **ОБЩО ВСЕОБХВАТЕН ДОХОД ЗА ГОДИНАТА** | **1** | **397** |
|  |  |  |
| Доход на акция (BGN) | (0.00) | 0.07 |

|  |  |  |
| --- | --- | --- |
| **БЪЛГАРСКА ФОНДОВА БОРСА - СОФИЯ АД** |  |  |
| **ИНДИВИДУАЛЕН ОТЧЕТ ЗА ПАРИЧНИТЕ ПОТОЦИ** |  |  |
| **за годината, завършваща на 30 юни 2018 година** |  |  |
|  |  |  |
|  | **30 юни 2018 г.** | **30 юни 2017 г.** |
|  | **BGN'000** | **BGN'000** |
|  |  |  |
| **Парични потоци от оперативна дейност** |  |  |
| Постъпления от клиенти | 1 582 | 1 396 |
| Плащания на доставчици | (783) | (778) |
| Плащания на персонала и за социалното осигуряване | (614) | (522) |
| Възстановен/(платен) данък върху печалбата, нетно | - | - |
| Платени данъци (без данъци върху печалбата) | (223) | (187) |
| Постъпления от вземане по цесия | - | - |
| Постъпления от лихви по вземане по цесия | - | - |
| Други постъпления /(плащания), нетно | (3) | (17) |
| **Нетни парични потоци използвани в оперативна дейност** | **(41)** | **(108)** |
|  |  |  |
| **Парични потоци от инвестиционна дейност** |  |  |
| Покупки на машини и оборудване | (24) | - |
| Постъпления от продажби на имоти, машини и оборудване | - | - |
| Покупки на нематериални активи | - | - |
| Покупки на инвестиции в дъщерни предприятия | (3 952) | - |
| Покупки на инвестиции във финансови активи държани до падеж | - | - |
| Падеж на инвестиции във финансови активи държани до падеж | - | - |
| Постъпления от продажба / лихва от инвестиции във финансови активи държани до падеж | 4 611 | 27 |
| Постъпления от лихви и дивиденти, свързани с инвестиции във финансови активи на разположение за продажба | 45 | 41 |
| Постъпления от/падеж на предоставени депозити в банки и репо сделки с инвестиционна цел | - | 190 |
| Плащания по предоставени депозити в банки с инвестиционна цел | - | - |
| Постъпления от дивиденти | - | - |
| Получени лихви от предоставени депозити и репо сделки с инвестиционна цел | - | - |
| **Нетни парични потоци от инвестиционната дейност** | **680** | **258** |
|  |  |  |
| **Парични потоци от финансова дейност** |  |  |
| Плащания на дивиденти | (1) | - |
| **Нетни парични потоци използвани във финансовата дейност** | **(1)** | **-** |
|  |  |  |
| **Нетно увеличение на паричните средства и паричните еквиваленти** | **638** | **150** |
|  |  |  |
| Парични средства и парични еквиваленти на 1 януари | 1 511 | 1 416 |
|  |  |  |
| **Парични средства и парични еквиваленти на 30 юни** | **2 149** | **1 566** |

|  |  |  |  |  |  |
| --- | --- | --- | --- | --- | --- |
| **БЪЛГАРСКА ФОНДОВА БОРСА - СОФИЯ АД** | | | | | |
| **ИНДИВИДУАЛЕН ОТЧЕТ ЗА ПРОМЕНИТЕ В СОБСТВЕНИЯ КАПИТАЛ** | | | | | |
| **за годината, завършваща на 30 юни 2018 година** | | | | | |
|  | **Основен акционерен капитал** | **Други резерви** | **Резерв по финансови активи на разположение за продажба** | **Натрупани печалби и загуби** | **Общо собствен капитал** |
|  | **BGN'000** | **BGN'000** | **BGN'000** | **BGN'000** | **BGN'000** |
|  |  |  |  |  |  |
| **Салдо на 1 януари 2017година** | **6 583** | **3 011** | **376** | **44** | **10 014** |
|  |  |  |  |  |  |
| ***Промени в собствения капитал за 2017 година*** |  |  |  |  |  |
|  |  |  |  |  |  |
| Разпределение на печалбата за: | - | 31 | - | (63) | (32) |
| *\* дивиденти* | *-* | *-* | *-* | *(32)* | (32) |
| *\* покриване на загуба* | *-* | *31* | *-* | *(31)* | - |
| **Общ всеобхватен доход за годината, в т.ч.:** | **-** | **-** | **87** | **188** | **275** |
| *\* нетна печалба за годината* | - | - | *-* | *206* | *206* |
| *\* други компоненти на всеобхватния доход, нетно от данъци* |  |  | *87* | *(18)* | *69* |
|  |  |  |  |  |  |
| **Салдо на 31 декември 2017 година** | **6 583** | **3 042** | **463** | **169** | **10 257** |
|  |  |  |  |  |  |
| ***Промени в собствения капитал за 2018 година*** |  |  |  |  |  |
|  |  |  |  |  |  |
| Разпределение на печалбата за: | - | 103 | - | (206) | (103) |
| *\* дивиденти* | *-* | *-* | *-* | *(103)* | (103) |
| *\* покриване на загуба* | *-* | *103* | *-* | *(103)* | *-* |
| **Общ всеобхватен доход за годината, в т.ч.:** | **-** | **-** | **(33)** | **430** | **397** |
| *\* нетна печалба за годината* | - | - | *-* | *430* | *430* |
| *\* други компоненти на всеобхватния доход, нетно от данъци* |  |  | *(33)* | *-* | *(33)* |
|  |  |  |  |  |  |
| **Салдо на 30 юни 2018 година** | **6 583** | **3 145** | **430** | **393** | **10 551** |

Съдържание

[1. Въведение 8](#_Toc520473860)

[2. Данни за търговията на Българска фондова борса - София 9](#_Toc520473861)

[2.1. Оборот, брой сделки 9](#_Toc520473862)

[2.1.1. Оборот 9](#_Toc520473863)

[2.1.2. Брой сделки 9](#_Toc520473864)

[2.2. Отраслова структура на търговията 12](#_Toc520473865)

[3. Регистрирани емисии финансови инструменти на Българска фондова борса - София 13](#_Toc520473866)

[4. Нови емитенти, отписани емисии и увеличения на капитал 14](#_Toc520473867)

[5. Пазарна капитализация на Борсата 14](#_Toc520473868)

[6. Индекси на Българска фондова борса - София 15](#_Toc520473869)

[7. Приватизация през Борсата 16](#_Toc520473870)

[8. Основни дейности и събития през отчетното шестмесечие на 2018 г. 16](#_Toc520473871)

[8.1. Награждаване на инвестиционните посредници с най-добри резултати през 2017 година 16](#_Toc520473872)

[8.2. Стартира търговията с осем борсово търгувани фонда върху европейски индекси 17](#_Toc520473873)

[8.3. Договорът за придобиване на капитала на Българската независима енергийна борса влезе в сила 17](#_Toc520473874)

[8.4. Новият Правилник за дейността на „Българска фондова борса - София“ АД влезе в сила 18](#_Toc520473875)

[8.5. Проведе се 22-та Европейска конференция за корпоративно управление 18](#_Toc520473876)

[8.6. Проведе се четвъртото издание на инициативата „ден за акции“ 18](#_Toc520473877)

[8.7. Проведено бе редовното общо събрание на „Българска фондова борса - София“ АД 19](#_Toc520473878)

[8.8. Договор за трансграничен клиринг и сетълмент бе подписан между SEELink и Raiffeisen Bank International 19](#_Toc520473879)

[8.9. Българска фондова борса - София и UniCredit Bulbank организираха обучителен семинар по програмата ELITE на London Stock Exchange 20](#_Toc520473880)

[8.10. Търговия със собствени акции на Борсата 21](#_Toc520473881)

[8.11. Индекс CGIX 22](#_Toc520473882)

[8.12. Корпоративно управление 23](#_Toc520473883)

[9. Информационни технологии 24](#_Toc520473884)

[9.1. Информационни продукти 24](#_Toc520473885)

[9.2. COBOS 24](#_Toc520473886)

[10. Международна дейност 24](#_Toc520473887)

[11. Основни рискове и несигурности, пред които е изправена „Българска фондова борса - София“ АД 25](#_Toc520473888)

[12. Акционерна структура на Българска фондова борса - София 27](#_Toc520473889)

[13. Членове на Българска фондова борса - София 28](#_Toc520473890)

[14. Финансово състояние на Българска фондова борса - София 29](#_Toc520473891)

[14.1. Активи/пасиви 29](#_Toc520473892)

[14.2. Приходи/разходи 29](#_Toc520473893)

[14.3. Финансов резултат 30](#_Toc520473894)

[14.4. Сделки със свързани лица 30](#_Toc520473895)

[14.5. Основен доход на акция 30](#_Toc520473896)

1. Въведение

Настоящият доклад е изготвен съгласно изискванията на чл. 100о от Закона за публичното предлагане на ценни книжа и съдържа данни за дейността на „Българска фондова борса - София“ АД (БФБ, Борсата), за акционерния състав и членовете й, както и шестмесечен финансов отчет за първото шестмесечие на 2018 г.

Докладът дава информация за важните събития, настъпили през първото шестмесечие на 2018 г., като са взети под внимание основните показатели на дейността, съпроводени със съответните анализи и изводи. Очертани са основните тенденции в развитието на капиталовия пазар, описани са основните рискове и несигурности, пред които е изправена Борсата.

1. Данни за търговията на Българска фондова борса - София
   1. Оборот, брой сделки

|  |
| --- |
| Графика 1: Оборот за отчетното шестмесечие и сравнение с аналогичния период на 2017 година |
|  |

* + 1. Оборот

Оборотът на регулирания пазар на финансови инструменти през първото шестмесечие на 2018 година беше 274 765 660 лева. За сравнение, през първата половина на 2017 той бе 219 695 442 лева, което представлява ръст от над 25%. Както става ясно от графиката, той се дължи на нарастване на оборота с компенсаторни инструменти и първичното публично предлагане, осъществено през юни 2018 година. Ако изключим ефекта от IPO, промяната е отрицателна: намаление в оборота спрямо първото шестмесечие на 2017 година с над 26 милиона лева или 12%. Оборотът с акции (без АДСИЦ) спадна с 5,3%, с АДСИЦ намаля с 47%, оборотът с облигации бе 25% по-нисък, а оборотът с Борсово търгувани продукти намаля със 7%. В абсолютна стойност най-значителен бе спадът в оборота с акции на АДСИЦ, който намаля с близо 17 милиона лева. Най-нисък бе оборотът през май: 22,44 млн. лв., а най-висок - през юни: 117,53 млн. лв., но в юнския се включва Първичното публично предлагане, осъществено на Борсата.

|  |
| --- |
| Графика 2: Брой сделки за отчетното шестмесечие и сравнение с аналогичния период на 2017 година |
|  |

* + 1. Брой сделки

Броят сделки на регулирания пазар на финансови инструменти през първото шестмесечие на 2018 година достигна 28 790. За сравнение, през аналогичния период на 2017 той беше 39 976, което представлява спад от 28%. Това се дължи на по-нисък брой сделки с всички основни групи финансови инструменти. Нарастване имаше при броя сделки с облигации и при Други финансови инструменти (който отново се дължи главно на осъщественото първично публично предлагане), но то не бе значително в абсолютна стойност в сравнение със спада от 11 хиляди (-33,7%) при сделките с акции. Най-нисък бе броят сделки през април: 2 697, а най-голям той беше през юни: 9 091 сделки.

Таблица 1. Структура на търговията по пазари за отчетното шестмесечие (оборот в лв.)

|  |  |  |
| --- | --- | --- |
| № | Пазарен сегмент | Оборот (лева) |
| **1** | ***Основен пазар BSE*** | **256 838 157** |
| a | Сегмент акции Premium | 45 959 251 |
| b | Сегмент акции Standard | 94 647 484 |
| c | Сегмент за борсово търгувани продукти | 1 356 546 |
| d | Сегмент за дружества със специална инвестиционна цел | 11 354 132 |
| e | Сегмент за държавни ценни книжа | 4 064 668 |
| f | Сегмент за компенсаторни инструменти | 2 363 662 |
| g | Сегмент за облигации | 15 564 376 |
| h | Сегмент за права | 136 682 |
| i | Сегмент за първично публично предлагане | 81 391 356 |
| **2** | ***Алтернативен пазар BaSE*** | **17 927 503** |
| a | Сегмент акции | 10 607 000 |
| b | Сегмент за дружества със специална инвестиционна цел | 7 320 503 |

Таблица 2. Структура на търговията по пазари за отчетното шестмесечие (брой сделки)

|  |  |  |
| --- | --- | --- |
| № | Пазарен сегмент | Брой сделки |
| **1** | ***Основен пазар BSE*** | **27 759** |
| a | Сегмент акции Premium | 10 716 |
| b | Сегмент акции Standard | 10 612 |
| c | Сегмент за борсово търгувани продукти | 602 |
| d | Сегмент за дружества със специална инвестиционна цел | 3 095 |
| e | Сегмент за държавни ценни книжа | 6 |
| f | Сегмент за компенсаторни инструменти | 848 |
| g | Сегмент за облигации | 170 |
| h | Сегмент за права | 296 |
| i | Сегмент за първично публично предлагане | 1 414 |
| **2** | ***Алтернативен пазар BaSE*** | **1 031** |
| a | Сегмент акции | 860 |
| b | Сегмент за дружества със специална инвестиционна цел | 171 |

Таблица 3. Структура на търговията по пазари за отчетното шестмесечие (брой лотове)

|  |  |  |
| --- | --- | --- |
| № | Пазарен сегмент | Брой лотове |
| **1** | ***Основен пазар BSE*** | **128 585 114** |
| a | Сегмент акции Premium | 16 444 474 |
| b | Сегмент акции Standard | 39 896 542 |
| c | Сегмент за борсово търгувани продукти | 1 774 358 |
| d | Сегмент за дружества със специална инвестиционна цел | 8 509 817 |
| e | Сегмент за държавни ценни книжа | 3 822 |
| f | Сегмент за компенсаторни инструменти | 5 200 863 |
| g | Сегмент за облигации | 12 817 |
| h | Сегмент за права | 11 525 001 |
| i | Сегмент за първично публично предлагане | 45 217 420 |
| **2** | ***Алтернативен пазар BaSE*** | **8 140 381** |
| a | Сегмент акции | 6 594 967 |
| b | Сегмент за дружества със специална инвестиционна цел | 1 545 414 |

Таблица 4. Търговия по видове ценни книжа на регулиран пазар

|  |  |  |  |
| --- | --- | --- | --- |
| **Пазар / Пазарен сегмент** | **H1 '17** | **H1 '18** | **промяна %** |
| **Оборот (BGN)** | **219 695 442** | **274 765 660** | **25.07%** |
| Акции (без АДСИЦ) | 159 635 748 | 151 213 735 | -5.28% |
| Акции на АДСИЦ | 35 493 343 | 18 674 635 | -47.39% |
| Облигации | 20 947 188 | 15 564 376 | -25.70% |
| Борсово търгувани продукти | 1 464 459 | 1 356 546 | -7.37% |
| Сегмент за държавни ценни книжа | 0 | 4 064 668 | N/A |
| Компенсаторни инструменти | 2 106 227 | 2 363 662 | 12.22% |
| Други | 48 476 | 81 528 038 | 168 081.57% |
| **Обем ФИ** | **122 868 682** | **136 725 495** | **11.28%** |
| Акции (без АДСИЦ) | 64 601 098 | 62 935 983 | -2.58% |
| Акции на АДСИЦ | 14 070 828 | 10 055 231 | -28.54% |
| Облигации | 15 724 | 12 817 | -18.49% |
| Борсово търгувани продукти | 3 928 305 | 1 774 358 | -54.83% |
| Сегмент за държавни ценни книжа | 0 | 3 822 | N/A |
| Компенсаторни инструменти | 7 490 930 | 5 200 863 | -30.57% |
| Други | 32 761 797 | 56 742 421 | 73.20% |
| **Брой сделки** | **39 976** | **28 790** | **-27.98%** |
| Акции (без АДСИЦ) | 33 465 | 22 188 | -33.70% |
| Акции на АДСИЦ | 4 611 | 3 266 | -29.17% |
| Облигации | 86 | 170 | 97.67% |
| Борсово търгувани продукти | 790 | 602 | -23.80% |
| Сегмент за държавни ценни книжа | 0 | 6 | N/A |
| Компенсаторни инструменти | 982 | 848 | -13.65% |
| Други | 42 | 1 710 | 3 971.43% |

|  |
| --- |
| Графика 3: Десетте дружества с най-висок оборот през отчетното шестмесечие |
|  | |

* 1. Отраслова структура на търговията

През първото шестмесечие на 2018 година за пореден път секторът „Финансови и застрахователни дейности“ бе на първо място в класацията по оборот с 100,48 млн. лв. (H1’17: 111,8 млн. лв.) Финансовите дейности традиционно формират най-голямата част от оборота на Борсата. Както се вижда от следващата таблица, оборотът на сектора надхвърля общия на всички останали браншове и формира 59% (H1’17: 57%) от общия оборот за полугодието. Това прави оборотът и капитализацията на Борсата особено чувствителни към сътресения и лоши новини, свързани с банковия и застрахователния сектори. Сектор „Преработваща промишленост“ запази второто си място с оборот от 28 млн. лв. (H1’17: 37,8 млн. лв.) и 16,5% от общия оборот, а на трето място, както и през първата половина на 2017 година, в класацията беше сектор „Операции с недвижими имоти“ с оборот от 22 млн. лв. (H1’17: 13,57 млн. лв.) и 13% от общия оборот. Тази структура се запазва устойчива и рядко друг сектор влиза в топ три, което обикновено се дължи на ефект от еднократни големи сделки.

Таблица 5. Структура на търговията в 10-те водещи сектора през първото шестмесечие

|  |  |  |  |
| --- | --- | --- | --- |
| Сектор | Брой сделки | Изтъргувани лотове | Оборот (лв.) |
| Финансови и застрахователни дейности | 15 273 | 52 448 345 | 100 484 556 |
| Преработваща промишленост | 5 633 | 5 830 543 | 28 032 118 |
| Операции с недвижими имоти | 404 | 4 970 984 | 22 015 779 |
| Създаване и разпространение на информация и творчески продукти; далекосъобщения | 30 | 644 622 | 6 107 642 |
| Строителство | 654 | 4 184 155 | 3 819 784 |
| Професионални дейности и научни изследвания | 1 179 | 2 236 546 | 2 806 825 |
| Производство и разпределение на електрическа и топлинна енергия и на газообразни горива | 349 | 33 741 | 2 437 929 |
| Търговия; ремонт на автомобили и мотоциклети | 1 111 | 1 774 295 | 1 635 409 |
| Хотелиерство и ресторантьорство | 501 | 30 828 | 1 099 270 |
| Транспорт, складиране и пощи | 248 | 758 615 | 873 131 |

|  |
| --- |
| Графика 4: Разпределение на оборота през отчетното шестмесечие по сектори |
|  |

1. Регистрирани емисии финансови инструменти на Българска фондова борса - София

Както се вижда от следващата таблица, броят на емисиите финансови инструменти, допуснати до търговия на пазарите на БФБ към 31 декември 2017 г. беше 368 и се измени до 335 в края на шестмесечието. Спадът в броя инструменти се дължи на делиствани емисии акции от Алтернативния пазар и нови листвани емисии БТП и облигации и е подробно описан в точка 4 от настоящия доклад.

Таблица 6: Регистрирани емисии по сегменти

|  |  |  |  |
| --- | --- | --- | --- |
| Пазарен сегмент \ Регистрирани емисии | 31.12.2017 | 30.06.2018 | промяна |
| Сегмент акции Premium, пазар BSE | 6 | 7 | 1 |
| Сегмент акции Standard, пазар BSE | 80 | 77 | -3 |
| Сегмент за борсово търгувани продукти, пазар BSE | 3 | 12 | 9 |
| Сегмент за АДСИЦ, пазар BSE | 14 | 15 | 1 |
| Сегмент за ДЦК, пазар BSE | 20 | 20 | 0 |
| Сегмент за компенсаторни инструменти, пазар BSE | 3 | 3 | 0 |
| Сегмент за облигации, пазар BSE | 55 | 60 | 5 |
| Сегмент за първично публично предлагане | 0 | 0 | 0 |
| Сегмент за права, пазар BSE | 1 | 1 | 0 |
| Сегмент акции, пазар BаSE | 186 | 140 | -46 |
| Сегмент за АДСИЦ, пазар BаSE | 41 | 41 | 0 |
| **Общо** | **368** | **335** | **-33** |

|  |
| --- |
| Графика 5: Регистрирани емисии по сегменти за отчетното шестмесечие и сравнение |
|  |

1. Нови емитенти, отписани емисии и увеличения на капитал

През първото шестмесечие на 2018 година имаше двадесет и пет нови емисии финансови инструменти, допуснати до търговия: една емисия акции на АДСИЦ, седем облигационни емисии, една емисия на сегмента за първично публично предлагане, десет емисии борсово търгувани продукти и шест емисии на права. За сравнение, през първата половина на предходната година новите емисии бяха девет: две от тях бяха акции, две бяха облигационни емисии и пет бяха емисии на права.

Прекратена бе регистрацията на петдесет и осем емисии, от които четиридесет и осем емисии акции (четиридесет и седем от които бяха листвани на Алтернативен пазар, двадесет и две от тях – на дружества в ликвидация и несъстоятелност), две облигационни емисии, една емисия от сегмента за борсово търгувани продукти, една – от сегмента за първично публично предлагане и шест емисии права. За сравнение през аналогичния период на 2017 година бе прекратена регистрацията на десет емисии, от които три емисии акции, две облигационни емисии и пет емисии права.

През отчетното шестмесечие пет дружества увеличиха капитала си, а през първата половина на предходната година само три дружества направиха това.

Таблица 7а. Нови емитенти през отчетното шестмесечие:

|  |  |  |
| --- | --- | --- |
| Нови емисии по сегмент | Пазар | Eмисии |
| Сегмент за права | BSE | 6 |
| Сегмент за борсово търгувани продукти | BSE | 10 |
| Сегмент за първично публично предлагане | BSE | 1 |
| Сегмент за облигации | BSE | 7 |
| Сегмент за АДСИЦ | BASE | 1 |

Таблица 7б. Прекратени емисии през отчетното шестмесечие:

|  |  |  |
| --- | --- | --- |
| Прекратени емисии по сегмент | Пазар | Eмисии |
| Сегмент акции Standard | BSE | 1 |
| Сегмент за права | BSE | 6 |
| Сегмент за борсово търгувани продукти | BSE | 1 |
| Сегмент за първично публично предлагане | BSE | 1 |
| Сегмент за облигации | BSE | 2 |
| Сегмент акции | BаSE | 47 |

Таблица 7в. Увеличения на капитала и преобразуване:

|  |  |  |  |
| --- | --- | --- | --- |
| Увеличения на капитала и преобразуване | пазар | емисии | набран капитал |
| Сегмент акции Standard | BSE | 3 | 66 535 055 |
| Сегмент акции | BASE | 2 | 19 642 500 |

1. Пазарна капитализация на Борсата

Пазарната капитализация на „Българска фондова борса - София“ АД достигна 23 735 408 685 лева в края на първото шестмесечие на 2017 г., което представлява ръст от 111,9% в сравнение със стойността от 11 199 572 803 лв. в края на първата половина на 2017 година (виж. Таблица 8). Пазарната капитализация на сегментите Standard и Premium на Основния пазар намаля съответно със 7,83% и 5,63%, а тези на Сегмент АДСИЦ на Основния и двата сегмента на Алтернативния пазар нараснаха.

Най-голям ръст в относителен и абсолютен размер имаше в капитализацията на сегмента за акции на Алтернативен пазар, която отбеляза ръст от 1 019,48% или 13,11 милиарда лева след листване на емисия варанти с над 2,1 милиарда броя инструменти и сделка на цена от над шест лева за инструмент. Първоначално тази емисия бе листвана на сегмент Standard на Основен пазар, но впоследствие, през първото тримесечие на 2018 година бе преместена на Алтернативен. (Таблица 9).

Таблица 8: Пазарна капитализация по видове инструменти и общо (сравнение)

|  |  |  |  |
| --- | --- | --- | --- |
|  | Капитализация | (BGN) | сравнение |
| Сегмент/пазар | 30.06.2017 г. | 30.06.2018 г. | H1 '18 / H1 '17 |
| Пазари на акции без АДСИЦ | 10 201 708 342 | 22 668 066 487 | 122.20% |
| Пазар на АДСИЦ | 997 864 461 | 1 067 342 198 | 6.96% |
| **Обща пазарна капитализация** | **11 199 572 803** | **23 735 408 685** | **111.93%** |

Таблица 9: Пазарна капитализация по пазарни сегменти (сравнение)

|  |  |  |  |  |
| --- | --- | --- | --- | --- |
|  |  | Капитализация | (BGN) | сравнение |
| Пазарен сегмент | пазар | 30.06.2017 г. | 30.06.2018 г. | H1 '18 / H1 '17 |
| Сегмент акции Premium | BSE | 2 290 374 504 | 2 161 526 445 | -5.63% |
| Сегмент акции Standard | BSE | 6 625 015 568 | 6 106 443 025 | -7.83% |
| Сегмент АДСИЦ | BSE | 635 235 956 | 692 585 609 | 9.03% |
| Сегмент акции | BaSE | 1 286 318 270 | 14 400 097 017 | 1 019.48% |
| Сегмент АДСИЦ | BaSE | 362 628 504 | 374 756 589 | 3.34% |

Таблица 10. Пазарна капитализация / Брутен вътрешен продукт

|  |  |  |  |  |
| --- | --- | --- | --- | --- |
|  | 31.12.2015 | 31.12.2016 | 31.12.2017 | 30.06.2018 |
| Пазарна капитализация (млн. лв.) | 8 587,42 | 9 682.52 | 23 620.97 | 23 735.41 |
| БВП (млн. лв.) \* | 86 373 | 92 635 | 98 631 | 103 252 |
| Пазарна капитализация/ БВП | 9.94% | 10.45% | 23.95% | 22.99% |

\* БВП за текущия период е по оценка на БНБ към датата на публикуване на този доклад. За останалите периоди БВП е по окончателни данни за съответната година.

1. Индекси на Българска фондова борса - София

В края на първото шестмесечие бе отбелязано намаление в стойността на всички индекси на БФБ спрямо началото му. Както се вижда от графиките по-долу, движението в стойностите на индексите бе сходно, единствено изменението на BGREIT е с различна форма, което се дължи на типа дружества, съставляващи индекса. Нещо повече, промяната в BGREIT беше символична, а най-ниската и най-високата стойност на индекса се различаваха едва с 3,17 пункта на фона на спада във всички останали индекси.

Най-голямо в процентно отношение бе понижението от 6,54% в стойността на SOFIX (-44.32 пункта), BGTR30 спадна с 5,91% (-32,84 пункта), а BGBX40 се понижи с 5,51% (-7,27 пункта). През шестмесечието BGREIT се понижи с 0,53% или -0,62 пункта.

|  |  |
| --- | --- |
| SOFIX H1 ‘18 | BGTR30 H1 ‘18 |
|  |  |

|  |  |
| --- | --- |
| BGBX40 H1 ‘18 | BGREIT H1 ‘18 |
|  |  |

1. Приватизация през Борсата

През първото шестмесечие няма регистрирани емисии на сегмент за приватизация.

1. Основни дейности и събития през отчетното шестмесечие на 2018 г.
   1. Награждаване на инвестиционните посредници с най-добри резултати през 2017 година

Българска фондова борса - София връчи годишните награди на инвестиционните посредници, постигнали най-високи резултати през 2017 г. Броят на сделките на регулиран пазар за изминалата година нарасна с 36% до 79 629 спрямо предишната 2016 г. Оборотът на БФБ отбеляза ръст от близо 70% в сравнение с 2016 г, достигайки 706 милиона лева.

На церемонията, която се проведе за 17-ти път в историята на Борсата, бяха присъдени следните награди:

За инвестиционен посредник, сключил най-много сделки на БФБ през 2017 г.:

1-во място: Карол АД

2-ро място: Елана Трейдинг АД

3-то място: БенчМарк Финанс АД

За инвестиционен посредник, реализирал най-висок оборот на БФБ през 2017 г.:

1-во място: Реал Финанс АД

2-ро място: Първа Финансова Брокерска Къща ООД

3-то място: Евро - Финанс АД

УД Експат Асет Мениджмънт ЕАД получи наградата за емитент с най-голям принос за развитието на капиталовия пазар през изминалата година.

Отличието за медия с най-голям принос при популяризирането на капиталовия пазар през 2017 г. беше присъдено на Bloomberg TV Bulgaria.

Народният представител г-н Делян Добрев беше отличен за личност с най-голям принос за развитието на капиталовия пазар през изминалата година.

* 1. Стартира търговията с осем борсово търгувани фонда върху европейски индекси

На 17.01.2018 стартира борсовата търговия с дяловете на четири борсово търгувани фонда, базирани на индекси. Те са Expat Greece ASE UCITS ETF (борсов код GRX), Еxpat Romania BET-BK UCITS ETF (ROX), Expat Poland WIG20 UCITS ETF (PLX) и Expat Czech PX UCITS ETF (CZX). Фондовете са създадени от управляващото дружество Експат Асет Мениджмънт ЕАД, като следват движението на основните индекси на борсите в Гърция, Румъния, Полша и Чехия. На 13 февруари стартира търговията с още четири борсово търгувани фонда, базирани на индекси: Expat Slovakia SAX UCITS ETF (SK9A), Expat Croatia CROBEX UCITS ETF (ECDC), Expat Slovenia SBI TOP UCITS ETF (SLQX) и Expat Hungary BUX UCITS ETF (HUBE).

Номиналната стойност на един дял за всеки от фондовете е 1 евро. Дяловете са безналични, поименни и свободно прехвърляеми. Маркет-мейкър на емисиите е инвестиционен посредник БенчМарк Финанс АД. Максималният размер на отклонението между котировките “купува“ и „продава“ (спред) е 5%. Минимална стойност на котировката в парично изражение към момента на въвеждането й е равностойността на 2 500 лв. в евро.

* 1. Договорът за придобиване на капитала на Българската независима енергийна борса влезе в сила

На 31 януари Борсата получи писмо от „Български енергиен холдинг“ ЕАД (БЕХ), с което бе уведомена за официална нотификация от Европейската комисия (ЕК, Комисията). С Решение С(2018)527 Окончателно от 26 януари 2018 година, Комисията изрази мнение, че „Българска фондова борса - София“ АД е подходящ купувач за „Българска независима енергийна борса“ ЕАД (БНЕБ), защото:

* разполага с финансовите средства, експертните способности и мотивация да развива БНЕБ като независим и конкурентен енергиен пазар;
* като пазарен оператор с повече от двадесетгодишна история в поддържането и експлоатацията на пазарна инфраструктура, БФБ разполага с опит по отношение на търговска платформа и IT услуги и има визия за разширяването на предлаганите продукти;
* Борсата е лицензирана от Комисията за финансов надзор и се подчинява на Европейското и националното законодателство в областта на финансовите пазари.

Решението на Комисията бе последното задължително изискване за влизане в сила на Договора за прехвърляне на акциите на БНЕБ между БЕХ и БФБ.

След получаване на горното одобрение, договорът за прехвърляне на акциите на Българска независима енергийна борса (БНЕБ) между Български енергиен холдинг и Българска фондова борса - София влезе в сила. По този начин Борсата придоби 100% от капитала на БНЕБ. Договорената цена бе 5.2 милиона лева. Четири милиона лева от цената бяха платени при придобиването на акциите, което финализира процеса по продажбата, а останалите 1.2 млн. лв. ще бъдат преведени на три равни вноски в рамките на шестия, дванадесетия и осемнадесетия месец от прехвърлянето на капитала. За разсрочената част от плащането БФБ осигури безусловна револвираща банкова гаранция.

* 1. Новият Правилник за дейността на „Българска фондова борса - София“ АД влезе в сила

Считано от 23.02.2018 г. влезе в сила Правилникът за дейността на БФБ, одобрен от Комисията за финансов надзор с Решение № 82- ФБ от 22 януари 2018 г.

По-рано, с Решение № 82–ФБ от 22 януари 2018 г. Комисията за финансов надзор одобри изменения и допълнения в Част I „Общи правила”, Част II „Правила за членство”, Част III „Правила за допускане до търговия”, Част IV „Правила за търговия”, Част V „Правила за надзор на търговията”, Част VI „Правила за управление на риска”, Част VIII „Правила за конфликтите на интереси” и Част IX „Правила за регистрация и търговия на държавни ценни книжа” от Правилника на „Българска фондова борса - София” АД.

Промените бяха свързани с прилагането на MiFID II, MiFIR и делегираните регламенти към тях.

* 1. Проведе се 22-та Европейска конференция за корпоративно управление

Националната комисия за корпоративно управление, председателстващата я институция -Българска фондова борса - София и международната консултантска компания Ernst & Young бяха домакини на 22-та Европейска конференция за корпоративно управление на 19 април в София. Конференцията беше част от официалните прояви, свързани с Българското председателство на Съвета на ЕС 2018, и бе организирана в партньорство с Министерство на финансите и Министерство на правосъдието. Основната тема беше "Корпоративното управление за изграждане на нова култура за разкриване на информация, прозрачност и борба с корупцията". Във форума участваха над 200 представители на най-високо ниво от Европейската комисия, водещи международни институции и организации в областта на корпоративното управление и публични компании.

* 1. Проведе се четвъртото издание на инициативата „ден за акции“

Шестнадесет инвестиционни посредници участваха в четвъртото издание на инициативата на Българска фондова борса - София и Централен депозитар "Ден за акции". Инициативата има за цел да подобри инвестиционната култура и увеличи знанието за капиталовите инструменти като форма на инвестиция в страната ни. "Денят за акции" беше на 13 юни 2018 г., сряда. Всички инвестиционни посредници, които партнираха на БФБ и Централен депозитар в "Деня за акции", не таксуваха своите клиенти – физически лица, чиито сделки отговаряха на условията за участие в инициативата.

* 1. Проведено бе редовното общо събрание на „Българска фондова борса - София“ АД

На 18.06.2018 г. се проведе редовно Общо събрание на акционерите на Българска фондова борса - София АД. Освен приемане на докладите на управителните органи за дейността на дружеството през 2017 г., на годишните финансови отчети на дружеството за 2017 г., на докладите на специализираното одиторско предприятие за извършената проверка на годишните финансови отчети на дружеството за 2017 г., на доклада на Одитния комитет и доклада на Директора за връзки с инвеститорите и освобождаването от отговорност членовете на управителните органи за дейността им през 2017 г., бе избран регистриран одитор за 2018 г., одобрени бяха промени в наименованието на дружеството и устава му, освободена беше Маринела Пиринова Петрова като член на Съвета на директорите и бе избрана Христина Стефанова Пендичева за член на Съвета на директорите до края на текущия мандат.

Прието бе решение 50% от печалбата за 2017 г., в размер на 103 116.57 лева, да бъде разпредена като дивидент на акционерите, или по 0.01566 лева на всяка акция. Останалите 50 % от печалбата, в размер на 103 116.57 лева, бяха отнесени към Допълнителните резерви.

Право да получат дивидент имат лицата, вписани в регистрите на Централен депозитар като акционери на 14-ия ден след деня на ОСА, или към 02.07.2018 г.

Изплащането на дивидента ще започне в законоустановения срок, но не по-късно от два месеца от датата на провеждане на общото събрание.

Акционерите имаха възможност да участват в общото събрание чрез електронни средства. Акционери на дружеството можеха да се регистрират за участие в общото събрание чрез системата за електронно провеждане на общи събрания на "Централен депозитар" АД ЕПОС, посредством квалифициран електронен подпис по смисъла на Закона за електронния документ и електронните удостоверителни услуги. Системата ЕПОС осигурява следните възможности на акционерите:

* да следят общото събрание в реално време;
* да гласуват чрез дистанционно попълване на съответните електронни форми, когато се провежда гласуване по съответната точка;
* да гласуват предварително по определения дневен ред чрез запис на вота най-късно до края на деня, предхождащ деня на провеждане на Общото събрание, а именно до 17.06.2018 г., включително;
* да упълномощят трето лице, което разполага с КЕП, да гласува от тяхно име.
  1. Договор за трансграничен клиринг и сетълмент бе подписан между SEELink и Raiffeisen Bank International

Ръководствата на трите фондови борси-учредителки на SEE Link и Raiffeisen Bank International (RBI) подписаха меморандум за разбирателство днес във Виена, Австрия. В резултат на договореностите RBI поетапно ще улесни процесите по трансграничен клиринг и сетълмент на регионалната платформа за търговия на ценни книжа в страните, в които оперира.

Според меморандума RBI ще опосредства процесите за клиринг и сетълмент за сделки, сключени на SEE Link, като осъществява връзката с местните централни депозитари. Това ще става чрез Центъра за услуги свързани с ценни книжа на банката, базиран във Виена. Решението ще свърже централните депозитари на ценни книжа от 9 страни и по този начин ще преодолее ограничения като различни валути или законодателни различия. Така ще се реализира изначалната идея на платформата да интегрира регионалните пазари на акции без сливане или корпоративна интеграция, като използва само технологии, които ще позволят на участващите фондови борси да останат независими, но да се допълват и да позволят на инвеститорите по-лесен и по-ефективен достъп до тях чрез местен брокер.

* 1. Българска фондова борса - София и UniCredit Bulbank организираха обучителен семинар по програмата ELITE на London Stock Exchange

Представители на над 20 от най-динамичните български компании участваха в първия по рода си семинар организиран по програма ELITE на London Stock Exchange Group (LSEG). По време на събитието фирмите получиха ценна информация за това как могат да се възползват от възможностите на капиталовите пазари, както и по какъв начин дигиталните инструменти могат да стимулират бъдещия им растеж.

Семинарът се проведе в партньорството на Българска фондова борса - София и UniCredit Bulbank. Негов фокус бяха изграждането на експертни познания и административни умения за набиране на капитал. Сред основните теми на семинара бяха: подготовка за набиране на капитал; предварителни договорености; основни принципи и фирмена структура и водещи практики за добро корпоративно управление и интерактивна дигитална самооценка.

* 1. Търговия със собствени акции на Борсата

|  |
| --- |
| Графика 6а: Движение на цената и оборот с акциите на „БФБ“ АД през периода (по сесии) и сравнение |
|  |

Търговията със собствени акции на „Българска фондова борса - София“ АД (борсов код BSO) бе с висока активност, като средната цена през шестмесечието беше 5,776 лв. за акция. Цената в края на шестмесечието се повиши спрямо тази в началото с 0,839 лв. за акция или 16,58% (от 5,061 лева за акция цена на затваряне на 29 декември до 5,900 лева за акция цена при затваряне на 29 юни). Минималната цена за периода беше 5,45 лева за акция, а максималната 6,45 лв. за акция. Общо бяха прехвърлени 183 430 лота в 285 сделки, оборотът бе 1 059 412,74 лв., което в сравнение с прехвърлените през втората половина на 2017 година 488 488 лота в 901 сделки и оборот от 2 092 785,31 лв. представлява спад в прехвърления обем с 62%, намаление в оборота с 49% и спад на броя сделки от 68%. Търговия имаше в 80 от общо 121 сесии за периода.

|  |
| --- |
| Графика 6б: Движение на цената и оборота с акциите на „БФБ“ АД през периода (сделка по сделка) |
|  |

Таблица 11А показва сравнение с показателите за предходното второ полугодие на 2017 г. При сравнение на двете шестмесечия се забелязва намаление във всички показатели на търговията през всеки от месеците спрямо съответния на предходното, с изключение на ръста в оборота през април в сравнение с октомври 2017.

Таблица 11Б показва сравнение по месеци спрямо предходния месец. Прави впечатление големият оборот през февруари 2018, когато пазарът отчете ефекта от придобиването на „Българска независима енергийна борса“ ЕАД от БФБ.

Таблица 11А: Обем, оборот и брой сделки с акции на БФБ – сравнение

|  |  |  |  |  |  |  |
| --- | --- | --- | --- | --- | --- | --- |
| Месец | Обем лотове | % промяна спрямо съответния месец на H2 '17 | Оборот | % промяна спрямо съответния месец на H2 '17 | Брой сделки | % промяна спрямо съответния месец на H2 '17 |
| юли '17 | 169 580 |  | 584 644 |  | 174 |  |
| август '17 | 90 969 |  | 419 437 |  | 284 |  |
| септември '17 | 121 966 |  | 574 799 |  | 116 |  |
| октомври '17 | 35 025 |  | 164 165 |  | 121 |  |
| ноември '17 | 30 812 |  | 146 961 |  | 60 |  |
| декември '17 | 40 136 |  | 202 742 |  | 146 |  |
| януари '18 | 32 151 | -81.04% | 187 159 | -67.99% | 86 | -50.57% |
| февруари '18 | 63 140 | -30.59% | 363 027 | -13.45% | 73 | -74.30% |
| март '18 | 7 663 | -93.72% | 43 963 | -92.35% | 22 | -81.03% |
| април '18 | 47 134 | 34.57% | 272 263 | 65.85% | 16 | -86.78% |
| май '18 | 15 871 | -48.49% | 91 414 | -37.80% | 38 | -36.67% |
| юни '18 | 17 471 | -56.47% | 101 587 | -49.89% | 50 | -65.75% |

Таблица 11Б: Обем, оборот и брой сделки с акции на БФБ – сравнение

|  |  |  |  |  |  |  |
| --- | --- | --- | --- | --- | --- | --- |
| Месец | Обем лотове | % промяна спрямо предходния месец | Оборот | % промяна спрямо предходния месец | Брой сделки | % промяна спрямо предходния месец |
| юли '17 | 169 580 |  | 584 644 |  | 174 |  |
| август '17 | 90 969 | -46.36% | 419 437 | -28.26% | 284 | 63.22% |
| септември '17 | 121 966 | 34.07% | 574 799 | 37.04% | 116 | -59.15% |
| октомври '17 | 35 025 | -71.28% | 164 165 | -71.44% | 121 | 4.31% |
| ноември '17 | 30 812 | -12.03% | 146 961 | -10.48% | 60 | -50.41% |
| декември '17 | 40 136 | 30.26% | 202 742 | 37.96% | 146 | 143.33% |
| януари '18 | 32 151 | -19.89% | 187 159 | -7.69% | 86 | -41.10% |
| февруари '18 | 63 140 | 96.39% | 363 027 | 93.97% | 73 | -15.12% |
| март '18 | 7 663 | -87.86% | 43 963 | -87.89% | 22 | -69.86% |
| април '18 | 47 134 | 515.09% | 272 263 | 519.31% | 16 | -27.27% |
| май '18 | 15 871 | -66.33% | 91 414 | -66.42% | 38 | 137.50% |
| юни '18 | 17 471 | 10.08% | 101 587 | 11.13% | 50 | 31.58% |

* 1. Индекс CGIX

|  |  |
| --- | --- |
|  | В изпълнение на Правилата за изчисляване на индекса на компаниите с добро корпоративно управление, НККУ взе решение за следващия едногодишен период, считано от 18.06.2018 г., съставът на индекса CGIX да бъде както следва:  1. Българска фондова борса - София АД  2. Индустриален Холдинг България АД  3. Монбат АД  4. Сирма Груп Холдинг АД  5. Софарма АД  6. Стара планина Холд АД  7. ТБ Централна кооперативна банка АД |

Стойността на индекса CGIX се понижи от 177,07 до 167,84 пункта през шестмесечието, което представлява спад от 9,23 пункта или 5,21%. Както се вижда и от графиката, полугодието започна с възходящото движение, прекъснато в края на януари, когато стойността на индекса започна да намалява. През второто тримесечие движението на индекса бе разнопосочно. Най-ниската стойност на CGIX през шестмесечието беше в края му, а най-високата бе на 11 януари и достигна 188,22 пункта.

* 1. Корпоративно управление

Във връзка със законовите задължения на Българска фондова борса в качеството й на публично дружество, през първото шестмесечие на 2018 година борсата оповести пред публичността и изпрати в Комисията за финансов надзор следната информация:

* 29.01.2018 - Тримесечен отчет за четвърто тримесечие на 2017 г.;
* 29.01.2018 - Вътрешна информация по чл. 17, §1, във вр. с чл. 7 от Регламент №596/2014 на ЕП и на Съвета;
* 31.01.2018 - Вътрешна информация по чл. 17, §1, във вр. с чл. 7 от Регламент №596/2014 на ЕП и на Съвета;
* 05.02.2018 - Вътрешна информация по чл. 17, §1, във вр. с чл. 7 от Регламент №596/2014 на ЕП и на Съвета;
* 27.02.2017 - Тримесечен консолидиран отчет за четвърто тримесечие на 2017 г.;
* 30.03.2018 - Годишен отчет за 2017 г.
* 12.04.2018 - Вътрешна информация по чл. 17, §1, във вр. с чл. 7 от Регламент №596/2014 на ЕП и на Съвета;
* 24.04.2018 - Годишен консолидиран отчет за 2017 г.;
* 30.04.2018 - Тримесечен отчет за първо тримесечие на 2018 г.;
* 04.05.2018 - Вътрешна информация по чл. 17, §1, във вр. с чл. 7 от Регламент №596/2014 на ЕП и на Съвета;
* 17.05.2018 - Публикация на поканата за свикване на общо събрание на акционерите;
* 17.05.2018 - Представяне на покана за свикване на общо събрание на акционерите и материали за общо събрание на акционерите;
* 28.05.2018 - Вътрешна информация по чл. 17, §1, във вр. с чл. 7 от Регламент №596/2014 на ЕП и на Съвета;
* 28.05.2018 - Тримесечен консолидиран отчет за първо тримесечие на 2018 г.;
* 05.06.2018 - Представяне на актуализирана покана за свикване на общо събрание на акционерите и материали за общо събрание на акционерите;
* 05.06.2018 - Публикация на актуализираната покана за свикване на общо събрание на акционерите;
* 18.06.2018 - Вътрешна информация по чл. 17, §1, във вр. с чл. 7 от Регламент №596/2014 на ЕП и на Съвета;
* 21.06.2018 - Протокол от общо събрание на акционерите.

Финансовите отчети на дружеството и новините бяха оповестени едновременно на български и английски език.

1. Информационни технологии
   1. Информационни продукти

Проведено бе обучение във връзка с изискванията на ISO 9001:2015 "Системи за управление на качеството. Изисквания. Нови изисквания и внедряването им в системата за управление (СУ) на БФБ". Направена бе промяна в процедурите и инструкциите на СУ на Българска фондова борса - София АД, в очакване на предстоящ вътрешен одит по новата версия на стандарта. По-късно през полугодието успешно беше проведен първи за годината вътрешен одит на Системата за управление на БФБ АД за установяване на съответствието на сертифицираната СУ със стандартите ISO 9001 и ISO 27001. Установена бе готовност за сертифициране по новата версия на ISO 9001 стандарта.

Във връзка с предстоящото влизане в сила на MiFID II и MiFIR и Делегиран регламент (ЕС) 2017/575, започна да изготвя на периодична база редица отчети в машинно-четим формат и ги предоставя към публиката посредством уеб-сайта си. Извършени бяха промени в интернет порталите на БФБ във връзка с изискванията на новата нормативна рамка на MiFID II и MiFIR.

* 1. COBOS

Системата COBOS, разработена от експерти на Българска фондова борса - София, бе стартирана през 2003 г. с идеята да се предостави възможност на инвеститорите за електронно подаване на поръчки към инвестиционните посредници. Улесняването на инвестиционният процес, което COBOS осигурява, е от значение и за привличането на повече инвеститори на българския капиталов пазар.

В края на отчетното шестмесечие броят на клиентите на системата COBOS намалява с 1,48% в сравнение с края на съответния период на 2017 година. Към 30.06.2018 активните клиенти бяха 266, а в края на първата половина на 2017 те бяха 270. Чрез системата бяха подадени 11 743 нареждания (спад от 46,31% в броя поръчки), сключени бяха 4 714 сделки (намаление на броя сделки с 40,83%) на стойност 20 163 781 лева (спад от 36,89%). За сравнение, през първото шестмесечие на 2017 година бяха подадени 21 871 нареждания и сключени 7 967 сделки на стойност 31 951 319 лева.

1. Международна дейност

* На 24.01.2018 г. изпълнителният директор на БФБ Иван Такев взе участие в Тhe Balkan Capital Markets Forum, провел се в Тирана, Албания, където бе част от дискусионен панел с представители на всички фондови борси в региона, както и изнесе презентация на тема Bulgaria’s Capital Markets and perspectives for development in the SEE and the Balkans;
* На 26.03.2018 г. Иван Такев участва в дискусия на тема Developments & Innovation in Smaller Exchanges, провела се рамките на годишния World Exchange Congress;
* „Българска фондова борса - София“ АД като ротационен председател на Националната комисия за корпоративно управление взе участие в организирането и провеждането на 22-та Европейска конференция за корпоративно управление в рамките на инициативите във връзка с Българското председателство на Съвета на ЕС 2018. Повече информация за конференцията в т. 8.5 от настоящия Доклад.
* Иван Такев, изпълнителен директор, и Александрина Гюрова, директор на дирекция „Търговия, емитенти и членство“ взеха участие в ежегодната конвенция на Федерацията на Европейските Фондови Борси (FESE), провела се на 21.06.2018 във Виена, както и на работен семинар в рамките на събитието по проблемите на малките и средни по размер пазари от федерацията.

1. Основни рискове и несигурности, пред които е изправена „Българска фондова борса - София“ АД

Като лицензиран пазарен оператор Българска фондова борса - София организира дейността и операциите на регулирания пазар съобразно изискванията на закона и актовете по прилагането му. Организацията и управлението на БФБ се извършват въз основа на правилник за дейността, който се приема от Съвета на директорите на Борсата и се одобрява от Комисията за финансов надзор. Правилникът за дейността на Българска фондова борса - София урежда всички аспекти от дейността на дружеството, в т.ч. и:

1. идентифицирането на възможните заплахи и рискове, които биха могли да причинят потенциални загуби и прекъсване на процесите на търговия, осигурявани, осъществявани и поддържани от Борсата;
2. средствата за контрол и управление на идентифицираните заплахи и рискове;
3. разпределението на отговорностите между служителите на Борсата във връзка с Управлението на рисковете.

Основните видове рискове, относими към дейността на дружеството и политиката по тяхното управление са регламентирани в част VІ - Правила за управление на риска от Правилника за дейността на БФБ.

Политиката по управлението на рисковете се прилага интегрирано и съобразно с всички останали политики и принципи, регламентирани във вътрешните актове на Българска фондова борса - София. Правилата за управление на риска на БФБ документират мерките и процедурите по установяване, управление и оценка на рисковете, свързани с дейността на Борсата по реда на чл. 86, ал. 1, т. 3 от Закона за пазарите на финансови инструменти.

Правилата за управление на риска на Българска фондова борса - София дефинират следните видове рискове, свързани с дейностите, процедурите и системите на дружеството:

1. **Вътрешни** - свързани с организацията на работа на Борсата, представляващи:

а) Рискове, свързани с процесите;

- рискове, свързани с изпълнението на основните функции на Борсата

- рискове, свързани с предлаганите услуги и

- проектни рискове

б) Рискове, свързани със системите;

- пълна или частична недостоверност и пропуск в пълнотата на данните;

- последващо проявление на проблемите с достоверността и пълнотата на данните;

- липса на прецизност в методите на обработка

- грешки на софтуерни продукти;

- несъвършенство на използваните технологии;

- срив на системата на регулирания пазар, информационните и комуникационни системи.

в) Рискове, свързани с персонала;

- напускане на ключови служители;

- недобросъвестно поведение от страна на служителите на Борсата;

- недостатъчна квалификация и липса на подготовка на лицата, работещи по договор за Борсата;

- неблагоприятни изменения в трудовото законодателство;

- неосигурена безопасност на трудовата среда;

- недостатъчна или неадекватна мотивация на служителите;

- честа смяна на заетите служители, водеща до невъзможност за адекватно изпълнение на функциите.

2. **Външни** - свързани с макроикономически, политически и други фактори, които оказват и/или могат да окажат влияние върху дейността на Борсата, например:

- Неблагоприятни промени в нормативната уредба

- Рискове, свързани с прехвърлянето на важни дейности на трета страна – изпълнител

- Политически изменения

- Изменения в данъчната уредба

- Рискове от физическо вмешателство.

3. **Други рискове, свързани с дейността на Българска фондова борса - София** – други рискове, свързани с предлаганите услуги, неидентифицирани в правилата за управление на риска на БФБ.

- Пазарен риск

- Ценови риск

- Валутен риск

- Лихвен риск

- Ликвиден риск

4. **Общи (систематични) рискове** - Общите рискове произтичат от възможни промени в цялостната икономическа система и по-конкретно, промяна на условията на финансовите пазари. Те не могат да се диверсифицират, тъй като на тях са изложени всички стопански субекти в страната.

- Кредитен риск

- Икономически растеж и външна задлъжнялост

- Инфлационен риск

- Безработица

- Валутен риск и валутен борд

- Лихвен риск

- Данъчно облагане

- Други системни рискове

Подробно описание на рисковете, характерни за дейността на Българска фондова борса - София, е представено в т. 4 „Рискови фактори” от регистрационния документ (стр. 12 – 24), представляващ Част І от одобрения от Комисията за финансов надзор проспект с решение № 816 – ПД/15.12.2010 г. за допускане на акциите на БФБ до търговия на регулиран пазар. Проспектът може да бъде намерен на интернет страницата на БФ Българска фондова борса - София в секция „Проспект на БФБ ”.

1. Акционерна структура на Българска фондова борса - София

Съгласно направена справка, към 30 юни 2018 г. акционерният състав на Борсата е концентриран в четири основни вида лица, както следва:

Таблица 12. Акционерна структура към 30.06.2018 г.

|  |  |  |
| --- | --- | --- |
| **Вид** | **Брой акции** | **%** |
| Министерство на финансите | 3 295 000 | 50.05% |
| Инвестиционни посредници и търговски банки | 1 155 677 | 17.56% |
| Други юридически лица | 1 238 931 | 18.82% |
| Физически лица | 893 252 | 13.57% |
| **Общо** | 6 582 860 |  |
| От които чуждестранни акционери | 225 077 | 3.42% |

|  |
| --- |
| Графика 7: Акционерна структура на „Българска фондова борса - София“ АД към 30.06.2018 г. |
|  |

1. Членове на Българска фондова борса - София

През първото шестмесечие на 2018 г. няма промяна в състава на членовете на Борсата. Така в края на отчетния период те са 51 (виж Таблица 13).

Таблица 13. Членове на БФБ към 30.06.2018 г.

|  |  |
| --- | --- |
| WOOD & Company Financial Services, a.s. | ИП "Фаворит" АД |
| ИП "АБВ Инвестиции" ЕООД | ИП "Фактори" АД |
| ИП "Авал ИН" АД | ИП "ФК Евър" АД |
| ИП "АВС Финанс" АД | ИП "Фоукал Пойнт Инвестмънтс" АД |
| ИП "Адамант Кепитъл Партнърс" АД | ИП "Ъп Тренд" ООД |
| ИП "Балканска Инвестиционна Компания" АД | ИП "ЮГ Маркет" АД |
| ИП "Балканска консултантска компания-ИП" ЕАД | ТБ "Алианц Банк България" АД |
| ИП "БенчМарк Финанс" АД | ТБ "Банка ДСК" ЕАД |
| ИП "Бета Корп" АД | ТБ "Банка Пиреос България" АД |
| ИП "Булброкърс" АД | ТБ "Българо-Американска Кредитна Банка" АД |
| ИП "Варчев Финанс" ЕООД | ТБ "Българска Банка за развитие" АД |
| ИП "Д.И.С.Л. Секюритийс" АД | ТБ "Виктория" ЕАД |
| ИП "Де Ново" ЕАД | ТБ "Инвестбанк" АД |
| ИП "Ди Ви Инвест" ЕАД | ТБ "Интернешънъл Асет Банк" АД |
| ИП "Дилингова Финансова Компания" АД | ТБ "Обединена Българска Банка" АД |
| ИП "Евро - Финанс" АД | ТБ "Общинска Банка" АД |
| ИП "Елана Трейдинг" АД | ТБ "Първа Инвестиционна Банка" АД |
| ИП "Загора Финакорп" АД | ТБ "Райфайзенбанк - България" АД |
| ИП "Интеркапитал Маркетс" АД | ТБ "Тексим банк" АД |
| ИП "Капман" АД | ТБ "Ти Би Ай Банк" ЕАД |
| ИП "Карол" АД | ТБ "Токуда Банк" АД |
| ИП "Кепитъл Инвест" ЕАД | ТБ "Търговска Банка Д" АД |
| ИП "Кепитъл Маркетс" АД | ТБ "УниКредит Булбанк" АД |
| ИП "Първа Финансова Брокерска Къща" ЕООД | ТБ "Централна Кооперативна Банка" АД |
| ИП "Реал Финанс" АД | ТБ "Юробанк България" АД |
| ИП "София Интернешънъл Секюритиз" АД |  |

1. Финансово състояние на Българска фондова борса - София

Финансовият отчет на Българска фондова борса - София АД е изготвен съгласно приетата счетоводна политика на БФБ и представя информация за финансовото й състояние и резултатите от дейността й.

* 1. Активи/пасиви

Сумата на активите на „Българска фондова борса - София“ АД към края на първото полугодие на 2018 г. беше с 1 767 хил. лв. (16%) по-висока от стойността им в края на 2017 г. Основната промяна се дължи на придобиването на дъщерното дружество „Българска независима енергийна борса“ ЕАД. Покупката е отразена в позицията „Инвестиции в дъщерни дружества“, която нараства с 5,18 милиона. Първата вноска по покупката бе финансирана с продажба на държавни ценни книжа на Борсата, съгласно решение на Извънредното общо събрание, проведено на 26.09.2017 година. Съответно, с 4,02 милиона намаляха финансовите активи, държани до падеж, където бяха отразени продадените ДЦК. Останалата част от дължимата по придобиването сума е разсрочена и е отразена в пасивите в Текущи и нетекущи задължения според срока на дължимите суми.

Текущите активи нарастват с 23% или 667 хиляди лева, заради ръст на стойността на позицията Парични средства и парични еквиваленти с 638 хиляди лева. Позицията отразява положителния резултат от продажбата на ДЦК, държани до падеж. Към края на първото шестмесечие на 2018 година Борсата няма срочни депозити в банки.

По отношение на пасива, към края на 2017 година бе натрупана печалба в размер на 169 хиляди лева. Към края на текущия период е натрупана печалба в размер на 393 хиляди лева. Натрупаната печалба на дружеството в края на шестмесечието се дължи основно на резултата от дейността през текущия период.

Текущите задължения отбелязаха ръст от 277%, а нетекущите нараснаха с 393%. И в двата случая нарастването се дължи главно на отразените задължения към Български енергиен холдинг, свързани с придобиването на капитала на БНЕБ. Двете от вноските, дължими към август 2018 и февруари 2019 са отразени като текущи задължения, а третата вноска, дължима към август 2019 е представена като дългосрочно задължение.

* 1. Приходи/разходи

По отношение на Приходите от основна дейност, Борсата реализира ръст спрямо същия период на 2017 г. от 7,7%, който се дължи главно на увеличение в приходите от Комисионни за сделки на Борсата (+17%), Такси за информационно обслужване (+17%) и Такси за интернет търговия (+25%). „Финансовите приходи“ нарастват от 101 през първото шестмесечие на 2017 година до 622 хил. лв. заради отчетените в тях приходи от продажбата на ДЦК, свързани с придобиването на БНЕБ. Такси поддържане емисии и регистрация на дружества намалява незначително заради големия брой отписани емисии от Алтернативния пазар. По останалите приходни пера има незначително в абсолютна стойност разнопосочно движение.

Към 31.06.2017 г. е реализирана загуба от оперативна дейност в размер на 123 хил. лв., а през текущия период оперативната загуба е на стойност 192 хил. лв. Загубата от оперативна дейност е в следствие на ниските нива на приходите от основната дейност, по-конкретно – ниските приходи от Комисиони за сделки на Борсата и от Информационно обслужване. Общият всеобхватен доход за периода се променя от хиляда лева към 30 юни 2017 година до 397 хил. лв. в края на отчетния период.

По основните разходни пера има ръст от 13,5% спрямо 30.06.2017 година. Нарастване с 43 хиляди лева или 11,2% има при „Разходи за външни услуги“, а „Разходи за персонала“ на свой ред се увеличават със 17,6% или 92 хил. лева. Промяната в останалите разходни пера е незначителна.

* 1. Финансов резултат

Към края на първото шестмесечие на 2018 г. нетният финансов резултат, реализиран от „Българска фондова борса - София“ АД е положителен в размер на 430 хил. лв., което се дължи главно на ръст на „Финансови приходи“, както и незначителен ръст в оперативните приходи и оперативните разходи.

* 1. Сделки със свързани лица

Общият размер на сделките със свързани лица през отчетния период е, както следва:

Таблица 14. Сделки със свързани лица

|  |  |  |  |
| --- | --- | --- | --- |
| **Продажби на свързани лица** | **Свързано лице** | **30.06.2017** | **30.06.2018** |
|  |  | **BGN ‘000** | **BGN ‘000** |
| Такса сделки, такса членство, такса интернет търговия | Бенчмарк Финанс АД | 37 | 18 |
| Такса сделки, такса членство, такса интернет търговия | Юробанк България АД | 6 | 5 |
| Информационно обслужване | Сервиз финансови пазари ЕООД | 1 | 1 |
| Наем на офис и счетоводни услуги | Сервиз финансови пазари ЕООД | 18 | 16 |
| **Общо** |  | **62** | **40** |

|  |  |  |  |
| --- | --- | --- | --- |
| **Доставки от свързани лица** | **Свързано лице** | **30.06.2017** | **30.06.2018** |
|  |  | **BGN ‘000** | **BGN ‘000** |
| Информационно обслужване | Централен депозитар АД | 2 | 2 |
| Деловодни услуги | Сервиз Финансови Пазари ЕООД | 7 | 18 |
| Възнаграждения за оперириране с продукта Х3 | Сервиз Финансови Пазари ЕООД | 1 | 1 |
| Такса попечителски услуги | Юробанк България АД | 1 | 1 |
| **Общо** |  | **11** | **22** |

Разчети със свързани лица

Разчетните взаимоотношения със свързани лица включват вземания по продажби и към 30.06.2018 г. са в размер на 6 хил. лв. (30.06.2017 г: 1 хил. лв.).

* 1. Основен доход на акция

Нетната печалба на една акция е изчислена на база на нетната печалба на „Българска фондова борса - София“ АД за периода и броя на обикновените акции през отчетния период.

Таблица 15. Доход на акция

|  |  |  |
| --- | --- | --- |
| Основен доход на акция | 2017 | 30.06.2018 |
| Средно претеглен брой акции | 6 582 860 | 6 582 860 |
| Загуба/печалба за годината (BGN’000) | 206 | 430 |
| Загуба/доход на акция (BGN) | 0,03 | 0,07 |